
Napirend száma: 

a Képviselő-testület 
2026. március 5-i ülésére

Tisztelt Képviselő-testület!

Tárgy: A Zuglói Városgazdálkodási Közszolgáltató Zrt. Piacüzemeltetési Osztályának beszámolója Budapest Főváros XIV. Kerület Zugló Önkormányzata Képviselő-testülete 303/2025. (IX.25.) önkormányzati határozatának végrehajtásáról

I. Előzmények
[bookmark: _Hlk222143923]Budapest Főváros XIV. Kerület képviselő-testületének a piacokról és vásárokról szóló 33/1996 (VII.11.) önkormányzati rendelete (a továbbiakban: Piacrendelet) az alábbi rendelkezéseket tartalmazza:
„2§ (6)A piaci helyhasználat díját és a piacon igénybe vehető szolgáltatásokért fizetendő díjat a piac fenntartója határozza meg. Az önkormányzat által fenntartott piacon alkalmazandó díjszabást a Képviselő-testület évente normatív határozatban állapítja meg.”
A Piacrendelet 2. § (3) bekezdése alapján az Önkormányzat által fenntartott piac üzemeltetése, rendjének biztosítása, továbbá az árusítóhelyek hasznosítása a Zuglói Városgazdálkodási Közszolgáltató Zártkörűen Működő Részvénytársaság (a továbbiakban: Zuglói Zrt.) feladata. A gazdasági társaság az üzemeltetési feladatok ellátására alvállalkozót vehet igénybe. A Zuglói Zrt. fenti feladatát a Zuglói Piacüzemeltetési és Közösségi tér Korlátolt Felelősségű Társaság (a továbbiakban: Piac Kft.) útján (székhely: 1141 Budapest 14. ker., Bosnyák utca 46; Cg.: 01-09-957702; képviseletében: Dobai András ügyvezető) látta el 2025. december 31-ig.
A rendelkezésére álló információk alapján a piaci helyhasználat díját utoljára 2011-ben állapította meg a Képviselő-testület a 248/2011. (IV.12.). önkormányzati határozatával. A Piac Kft. korábbi ügyvezetője 2023-ban kezdeményezte a helyhasználati díjak emelését a tulajdonos Önkormányzatnál, illetve a Zuglói Zrt.-nél.
A díjemelés szükségességét azzal indokolta, hogy rendkívül fegyelmezett gazdálkodás mellett sem biztosítható a 2012-ben meghatározott díjszabás mellett a Piac Kft. hosszútávú gazdaságos működése, figyelemmel a folyamatosan növekvő kiadásokra (közüzemi és szolgáltatási díjak, munkabérek).
2023. márciusában a polgármester a Képviselő-testület elé terjesztette a Piac Kft. helyhasználati díjának emelését, azonban az előterjesztést végül a Képviselő-testület nem vette napirendjére. 
A Piac Kft.2023. márciusát követően a díjemelést a Zugló Városközpont kiemelt beruházássá nyilvánított építési projekt miatt bizonytalanná vált helyzetére tekintettel elhalasztotta. A terület teljeskörű birtokbavételét követően, 2025. január 1. napjától azonban a Piac Kft. a területhasználati díjakat önkényesen megemelte. 
2025. július 15. napi hatállyal a Piac Kft. korábbi ügyvezetőjét tisztségéből felmentette és új ügyvezetőt nevezett ki.
A Piac Kft. 2025. július 15. után kinevezett vezetése észlelte, hogy a piaci használati díjak megállapítása nem felel meg a Piacrendelet fentiekben idézett rendelkezésének, mivel azok nem a Képviselő-testület normatív határozatán alapulnak. Ezen túlmenően megállapítást nyert, hogy a használati díjak megállapításának módja a gyakorlatban nem a honlapon és a hatályos normatív határozatba foglalt díjszabás szerint történtek és szükséges a díjak megállapításának szabályait racionalizálni.
A Piac Kft. új vezetésének javaslatára Budapest Főváros XIV. Kerület Zugló Önkormányzata Képviselő-testülete 2025. szeptember 25. napján meghozott 1/2025. (IX.25.) sz. normatív határozatával rendezte a 2025. év elején szabálytalanul megemelt piaci használati díjak helyzetét, és a 303/2025. (IX.25.) önkormányzati határozatával úgy döntött, hogy a Piac Kft. vizsgálja meg a többletfizetések kezelésének lehetőségét. A vizsgálat lezárult, eredményéről a piacüzemeltetési feladatokat 2026. január 1-től magához visszavevő Zuglói Városgazdálkodási Közszolgáltató Zrt. illetékes osztálya, a Piacüzemeltetési Osztály e határozatnak megfelelően a 2. mellékletben található  beszámolót nyújtja a Testület részére.


II. Vélemények
Budapest Főváros XIV. Kerület Zugló Önkormányzata Képviselő-testülete a 303/2025. (IX.25.) határozatával úgy döntött, hogy a Zuglói Városgazdálkodási Közszolgáltató Zártkörűen Működő Részvénytársaság, mint a Budapest Főváros XIV. Kerület Zugló Önkormányzata által fenntartott piac üzemeltetője vizsgálja meg a 2025. január 1. napjától a - Budapest Főváros XIV. Kerület Zugló Önkormányzata Képviselő-testülete által fenntartott - piacon alkalmazandó díjszabás megállapításáról szóló normatív határozat elfogadásáig a többletbefizetések kezelésének lehetőségeit és erről a Képviselő-testületet tájékoztassa. 
A beszámolót az előterjesztés 2. melléklete tartalmazza. Kérem a Tisztelt Képviselő-testületet, hogy a beszámolót elfogadni szíveskedjék!


A Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.


III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.


A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű többséget igényel.



Budapest, 2026. március 5. 


Rózsa András
polgármester




Mellékletek:
1. melléklet: határozati javaslat
2. melléklet: beszámoló

Az előterjesztést készítette:
Zuglói Zrt. Piacüzemeltetési Osztály






1. melléklet ………. előterjesztéshez


Határozati javaslat


Budapest Főváros XIV. Kerület Zugló Önkormányzata Képviselő-testülete
/2026. (III. 5.) önkormányzati határozata
A Zuglói Városgazdálkodási Közszolgáltató Zrt. Piacüzemeltetési Osztályának beszámolója Budapest Főváros XIV. Kerület Zugló Önkormányzata Képviselő-testülete 303/2025. (IX.25.) önkormányzati határozatának végrehajtásáról

Budapest Főváros XIV. Kerület Zugló Önkormányzata Képviselő-testülete úgy dönt, hogy a 2. mellékletben szereplő beszámolót elfogadja.

Határidő: 2026. március 5. 
Felelős: dr. Jankura Tamás Csaba Zuglói Zrt. vezérigazgató

